Guido, Dei gratia Senonensis archiepiscopus, omnibus ad quos littere iste pervenerint, in Domino salutem. Notum fieri volumus quod Salo, decanus, et universum capitulum Senonensis ecclesie dederunt Gilleberto, presbitero, ecclesiam suam de Villanova-super-Equanam sub pensione quadraginta et trium ibrarum parisiensis, singulis annis persolvendarum illis, quicquid accidat, ubi de interdicto vel de quolibet alio casu. Ipse vero Gillebertus juravit quod certis constitutis terminis predictas XLIII libras illis persolveret, videlicet singulis duobus mensibus VII libras, III solidos, et quatuor denarios. Juravit etiam quod nec per se, nec per alium faceret vel quereret quin prefatam pensionem illis persolveret. In cujus rei memoriam, presentem cartam scribi fecimus, et sigilli nostri impressione muniri. Actum Senonis, anno incarnati Verbi Mº Cº LXXXº VIIIº. Datum per manum magistri Petri, cancellarii nostri.